Käesoleva hanke (minikonkurssi) tulemusena sõlmitava hankelepingu täitmise käigus peab edukas pakkuja läbi viima elanike hädaolukorra ohuteavituse teadlikkuse uuringu aastal 2024.

**Tellitava uuringu sisu**

1. **Eesmärk**

Uuringu eesmärgiks on selgitada elanike teadlikkus hädaolukorra ohuteavituse viisidest, valmisolekust ja käitumisest varjumise ja ulatusliku evakuatsiooni korral.

Tellitava uuringu tulemuste põhjal

* hinnatakse Päästeameti teavitustöö efektiivsust ja neid kasutatakse järgmise tegevusperioodi eesmärkide seadmisel;
* täiendatakse vajadusel Päästeameti elanike hädaolukorraks valmisoleku teadlikkuse põhiuuringu indeksi sisu.

Kokku on uuringus 24 küsimust ja 29 tunnust, sh. 6 avatud vastusega küsimust, millest 4 on mittekohustuslikud. Sotsiaal-demograafilisi taustaküsimusi on 8.

Hankekutsele lisatud küsimustiku projekt, milles võimalikud on väiksemad muudatused, sh. edukaks tunnistatud pakkuja asjakohaseid ettepanekuid arvestades. Vastamiskutse tekstid koostab ja kooskõlastab hankijaga töövõtja. Hankija soovib enne uuringu algust veebiküsitlust testida.

2. **Metoodika ja valim**

Uuringu üldkogumi moodustavad Eesti Vabariigi alalised elanikud vanuses 15+ vastavalt kõige värskematele andmetele Eesti elanikkonna rahvastikunäitajatest.

Uuringu andmekogumine toimub veebiintervjuu (CAWI), va 65+ segmendis, kus tuleks veebiküsitlust kombineerida telefoniküsitlusega. Meetodite proportsiooni soovitab pakkuja.

Valimi suurus ehk vastajate arv vähemalt **1000.**

Valimi moodustamisel jälgitakse maakonna ja asulatüübi, vanuse soo ja rahvuse kvooti. Vajadusel korrigeeritakse andmeanalüüsis väiksemaid struktuurinihkeid kaalumise teel.

Valim moodustamisel tuleb arvestada, et tulemuste analüüsis huvitab tellijat mh tulemuste analüüs Päästeameti regionaalse jaotuse järgi:

“Põhja regioon” on Harjumaa, sh Tallinn;

“Lääne regioon” on Järvamaa, Raplamaa, Läänemaa, Pärnumaa, Hiiumaa, Saaremaa;

“Ida regioon” on Ida- ja Lääne-Virumaa;

“Lõuna regioon” on Jõgevamaa, Tartumaa, Põlvamaa, Võrumaa, Valgamaa, Viljandimaa.

Tellitava uuringu raames teostab edukas pakkuja alljärgnevad tööd:

1. küsitluse ettevalmistamine vastavalt Päästeameti (edaspidi hankija) lähteülesandele ja edukaks tunnistatud pakkujale üle antud eestikeelsele küsimustikule. Hankija on avatud soovitustele küsimuste mõistetavuse tõstmise eesmärgil. Lõplikud küsimustikud eesti ja vene keeles kooskõlastatakse hankijaga enne küsitlustöö algust (hankija annab oma tagasiside kolme tööpäeva jooksul);

2. küsitlustöö läbiviimine ajavahemikus 1. august-30.september 2024 ning küsitlustöö kvaliteedi kontroll;

3. andmete sisestamine ja lahtiste vastuste kodeerimine;

4. andmefaili korrastamine;

5. tulemuste analüüs hankijaga kooskõlastatud struktuuri põhjal;

6. uuringu tehnilise raporti koostamine ja koos tulemuste üldjaotustega hankijale tutvumiseks esitamine enne uuringutulemuste analüüsi algust.

7. analüüsi läbiviimine ja hankijaga kooskõlastatud struktuuris uuringuaruande koostamine. Uuringus on maksimaalselt 5 küsimust, mille tulemuste kohta on varasemad andmed, mis on vajalik võrdlusena lisada.

8. tegema tulemuste ja järelduste suulise esitluse suulise esitluse kahel hankija ruumides (Raua 2) ja/või üleveebi. Esitlused toimuvad pärast aruande üleandmist hiljemalt kahe nädala jooksul. Tööde läbiviimine ja uuringu materjalide üleandmine toimub vastavalt kokkulepitud ajakavale. Tulemuste ja uuringumaterjalide üleandmise kohta koostakse vastavasisuline akt.

Üleantavad materjalid:

1) hankijaga kokkulepitud sisus ja struktuuris aruanne (PowerPoint formaadis) ja tulemuste esitlusfail, kui see oli erinev aruande täisversioonist;

2) hankijaga kokkulepitud sisus sageduste jaotustabelid (Excel formaadis);

3) uuringu algandmed, sh. analüüsi käigus loodud uued tunnuses Excel või csv-formaadis;

4) uuringute andmekogumise kirjeldus (või olla aruande osa või iseseisev dokument).

Kõik materjalid esitatakse elektrooniliselt.

Kõigi tööde (sh esitlused) ja materjalide üleandmist eeldame hiljemalt **14.10.2024.**

**Pakkumise sisu**

Pakkumises ootame kinnitust eelkirjeldatud tööde tegemiseks, meetodi ja valimi moodustamiseks; tööde ajakava kirjeldust ning kogumaksumust.

Edukaks tunnistatakse pakkuja kelle poolt esitatud pakkumus on madalaima hinnaga.

Ootame pakkumist kuni 10.06.2024 kell 10.00 aadressile natalja.lebedeva@rescue.ee